Kust saab osta Lux Expressi sõidupileteid?
Sõidupileteid nii rahvusvahelistele kui ka Eesti siseliinidele on võimalik osta internetist aadressil www.luxexpress.eu, telefoni teel infonumbril +372 680 0909, kasutades ostuks oma krediitkaardi andmeid. Samuti on sõidupileteid võimalik soetada Lux Expressi müügiesindustes või agentide juures, kus sõidupileti hinnale võivad lisanduda agendipoolsed teenustasud. Ostes pileti Tallinna Lux Expressi müügiesindusest, lisandub piletihinnale teenustasu 1 EUR.
Tallinna müügiesinduses on võimalik kasutada iseteenindusarvutit, sellisel juhul teenustasu piletiostule ei lisandu.
Kuidas ma saan osta pileti PINS kaardi soodustusega?
Soodustuse saamiseks esita pileti ostul PINS kaart klienditeenindajale. Bussist piletit ostes PINS soodustus ei rakendu. Juhul, kui te ostate pileti internetist, sisestage kaardi number väljale “PINS number.”
Kui ostan pileti internetist ja ei prindi seda välja, siis kas ma saan bussi peale?
Lux Expressi rahvusvahelistel liinidel on bussi sisenemisel vajalik ainult kehtiv reisidokument (ID kaart või pass). Lux Express Eesti siseliinide bussidesse saab siseneda bussipiletit välja printimata, aga seda vaid juhul, kui pileti ostmisel oli sisestatud reisija nimi. Kui olete ostnud pileti, kus vedajaks on Lux Expressi partnerid, on kohustuslik sõidupilet eelnevalt välja printida ja seda bussijuhile näidata.
Ostes sõidupiletit online müügisüsteemist, võib näha, et kõiki reise ei opereeri Lux Express, vaid on ka teisi vedajaid. Miks see nii on?
Pakkumaks paremaid reisilahendusi, saab sõidupileteid osta läbi meie müügisüsteemi ka neile väljumistele, mida opereerivad Lux Express Grupi bussid ning meie partnerid:
- PTK (Tallinn-Peterburi)
- TOKS (Riia-Vilnius; Vilnius - Minsk, Vilnius - Kiiev, Vilnius - Lubin - Lvov)
- OLIMP (Riia-Lvov, Riia - Chernovci, Riia - Gomel)
- KAUTRA (Riia-Kaunas, Vilnius - Minsk)
- OLLEX (Riia - Klaipeda)
- KÖNIGAVTO (Riia - Kaliningrad)
- KAVTOK (Riia - Kaliningrad)
Kas ma saan piletit osta ka bussijuhi käest enne bussi väljumist?
Jah, vabade kohtade olemasolul on võimalik sõidupiletit osta ka bussijuhilt sularahas (v.a. Vene Föderatsiooni territooriumil ja vene baasi bussides). Vahetult enne väljumist bussijuhilt või reisisaatjalt piletit ostes rakendub aga maksimaalne hind. Pange tähele, et PINS soodustus ei kehti piletit bussist ostes.
Ostin pileti ning sellele on märgitud "vaba koht". Kuhu peaksin istuma?
Kui piletile konkreetset istekohta märgitud ei ole, võite istumiseks valida endale meeldiva istme- koht on teile numbri puudumisest hoolimata garanteeritud. Juhul, kui bussis on nii tava- kui ka Lounge-klass tuleks koht valida vastavalt pileti tüübile.